text: [{"text_idx": "#000002", "text": "Ta\u0301 eg i\u0301 myndabo\u0301k hja\u0301 familjuni si\u0301ggi sluppina Grundick hja\u0301 abba mi\u0301num pumpa sjo\u0301gv u\u0301r sto\u0301rum farmaskipi, gj\u00f8rdist eg forvitin. Myndirnar eru fra\u0301 1941. Eg at leita og kom i\u0301 bo\u0301kini Stri\u0301\u00f0sa\u0301rini 2 eftir Niels Juul Arge fram a\u0301 greinina um finska farmaskipi\u00f0 Carolinu Thorden, sum eg hev\u00f0i lisi\u00f0 um fyri nu\u0301 no\u0301gvum a\u0301rum si\u0301\u00f0ani. Skipi\u00f0 var komi\u00f0 u\u0301r Amerika a\u0301 rannso\u0301knarfer\u00f0 fyrst til Vard\u00f8 i\u0301 Norra og var komi\u00f0 til F\u00f8roya. Skipi\u00f0 var 26. mars 1941 eysturi u\u0301r Bor\u00f0uni, har skiparin fekk bo\u00f0 fra\u0301 bretum at sigla i\u0301 No\u0301lsoyarfj\u00f8r\u00f0."}, {"text_idx": "#000003", "text": "Finska farmaskipi\u00f0 liggur fyri teym og brennur i\u0301 No\u0301lsoyarfir\u00f0i. (Mynd funnin a\u0301 Google)"}, {"text_idx": "#000004", "text": "Umbor\u00f0 a\u0301 finska skipinum vo\u0301ru 76 fo\u0301lk, har 35 vo\u0301ru fer\u00f0afo\u0301lk. \u00d8ll manningin var finsk uttan ein, sum var dani. A\u0301 veg inn i\u0301 No\u0301lsoyarfj\u00f8r\u00f0 n\u00e6rkast tvey ty\u0301sk flogf\u00f8r Carolinu Thorden og sleppa tveimum bumbum, sum falla i\u0301 sjo\u0301gvin. Flogf\u00f8rini royna enn einafer\u00f0, men eisini hesufer\u00f0 falla bumburnar i\u0301 sjo\u0301gvin. Innan fyri Bor\u00f0una la\u0301 ein va\u0301pna\u00f0ur trolari, og skiparin a\u0301 Carolinu Thorden sty\u0301rdi mo\u0301ti honum til tess af fa\u0301a eitt sindur av verju, men nu\u0301 kom anna\u00f0 flogfari\u00f0 tri\u00f0ju fer\u00f0 og slepti tveimum bumbum, sum brustu ba\u0301\u00f0u megin forkantin a\u0301 lu\u0301kuni nummar fy\u0301ra a\u0301 dekkinum."}, {"text_idx": "#000006", "text": "Bumburnar oy\u00f0il\u00f8gdu no\u0301gv har aftur i\u0301 skipinum, og skiparin setti fulla fer\u00f0 inn i\u0301 No\u0301lsoyarfj\u00f8r\u00f0, har hann vi\u00f0 floytuni ba\u00f0 um hja\u0301lpt fra\u0301 skipum, sum lo\u0301gu fyri akkeri i\u0301 fj\u00f8r\u00f0inum. Fer\u00f0afo\u0301lkini vo\u0301ru skjo\u0301tt tikin av skipinum og vo\u0301ru f\u00f8rd til Havnar. Eldur var i\u0301 skipinum har afturi, men manningin var i\u0301 fyrsta umfari verandi umbor\u00f0, og menn funnu tv\u00e6r o\u0301brostnar bumbur a\u0301 dekkinum. \u00d8ll uttan ein finsku fer\u00f0ama\u00f0ur komu fra\u0301 hendingini vi\u00f0 li\u0301vinum."}, {"text_idx": "#000007", "text": "Finska farmaskipi\u00f0 var serliga illa fari\u00f0 har afturi i\u0301 skipinum. Grundick pumpar sjo\u0301gv u\u0301r skipinum. (familjumynd)"}, {"text_idx": "#000008", "text": "Carolina Thorden var a\u0301lopin 26. mars i\u0301 No\u0301lsoyarfir\u00f0i, og 31. mars la\u0301 skipi\u00f0 framvegis og brendi i\u0301 No\u0300lsoyarfir\u00f0i. Sl\u00f8kkiambo\u00f0ini vo\u0301ru va\u0301nalig og muna\u00f0u li\u0301ti\u00f0. 4. apri\u0301l geva bretar bo\u00f0 at gevast vi\u00f0 sl\u00f8kkiarbei\u00f0inum, og \u00f8ll skulu fara av skipinum. No\u0301lsoyingar vo\u0301ru ikki fegnir um at hava brennandi skipi\u00f0 liggjandi i\u0301 No\u0301lsoyarfir\u00f0i og lokka ty\u0301sk flogf\u00f8r til si\u0301n. Tey heittu a\u0301 amtmannin at fa\u0301a Carolinu Thorden u\u0301r No\u0301lsoyarfir\u00f0i. Amtma\u00f0urin fekk bretar at sleipa finska framskipi\u00f0 til Hvalvi\u0301kar, har ta\u00f0 var sett a\u0301 land. Hvalvi\u0301kingar vo\u0301ru i\u0301 \u00f8\u00f0ini at fa\u0301a skipi\u00f0 til bygdina og fo\u0301ru til Havnar at mo\u0301tm\u00e6la, men uttan u\u0301rslit."}, {"text_idx": "#000009", "text": "Hetta er so miki\u00f0 langt si\u0301\u00f0ani, at eingin er at spyrja, sum var vi\u00f0 Grundick i\u0301 1941. (familjumynd)"}, {"text_idx": "#000010", "text": "Carolina Thorden la\u0301 ikki leingi i\u0301 Hvalvi\u0301k, ti\u0301 8. august 1941 var skipi\u00f0 sleipa\u00f0 til Kirkwall. No\u0301gv eftirsp\u00e6l gj\u00f8rdist um bjargingina av finska farmaskipinum, ti\u0301 no\u0301gvu skipini, sum vo\u0301ru vi\u00f0 at sl\u00f8kkja eldin i\u0301 No\u0301lsoyarfir\u00f0i, kravdu bjargingarl\u00f8n. (Vagnur)"}]